cyanic-selkie/wikianc huggingface dataset:
Konnerud skole
Historie
Grev Wedel Jarlsberg fikk bygd Konnerud skole i 1747. Han eide Konnerudverket og ønsket at gruvearbeidernes barn skulle få skolegang. Skolens første lærer var Rasmus Hansen. På 1800-tallet var det dårlige tider og skolehuset forfalt. Læreren kortet ned på undervisningstiden fordi han fikk så dårlig betalt.
I 1887 ble den gamle skolestua, med smårutete vinduer, påbygget i sveitserstil. Det ble bygget to klasserom, ett i hver etasje, og leilighet for lærerne i andre enden. I 1899 ble det ansatt en kvinnelig lærer. I klasserommene var nederste del av vinduene malt hvite, da kunne ikke barna se ut og bli forstyrret i undervisningen. Om vinteren ble klasserommene oppvarmet med vedfyring.
En høstkveld i 1933 brant skolen. Etter ferien i 1934 stod en ny skole ferdig. Den hadde fire klasserom, sløydsal og skolekjøkken. Det ble slutt på vedfyringen, da den nye skolen hadde sentralfyringsanlegg. Etter andre verdenskrig var det stor tilflyttinge til Konnerud, og skolen ble for liten. I 1954 fikk skolen sitt første tilbygg med fire nye klasserom. I 1964 måtte skolen igjen påbygges, og fikk seks nye klasserom og spesialrom.
Fra 1974 til 1983 gikk elevene på Konnerud skole fra 1.–9. klasse. I mange år var den Buskeruds største skole, og i skoleåret 1982/83 hadde skolen 750 elever. I 1998 ble skolen ombygget og fikk nytt tilbygg med spesialrom.
I mars 2005 ble det nye skolebygget innviet.
Conny Karlsson
Conny Karlsson (født 21. november 1953 i Oskarshamn) er en tidligere fotballspiller fra Sverige som er trener for Trelleborgs FF. Han fikk fire landskamper for Sverige, og var kaptein da IFK Göteborg vant europacupen i 1982. Som trener har han vunnet Allsvenskan med Helsingborgs IF i 2011 og rykket opp med fem andre klubber. Karlsson var den første treneren i sammenslåingsklubbene FK Haugesund og Vard.
Spillerkarriere
Conny og tvillingbroren Jerry (535 IFK-kamper) ble hentet til IFK Göteborg fra moderklubben IFK Oskarshamn i 1975. I Karlssons debutsesong glapp opprykket med ett poengs margin, slik at klubben måtte gå løs på sin sjette strake sesong på nivå 2. IFK og Karlsson rykket opp året etter, og han ble fast på laget som forsvarsspiller. I 1979 ble Sven-Göran Eriksson ansatt som trener og utnevnte Conny Karlsson til lagkaptein. IFK vant den svenske cupen allerede i Erikssons første sesong, og påfølgende års deltakelse i cupvinnercupen ledet til kvartfinale mot Arsenal.
Etter suksessen i Göteborg spilte Karlsson to år som proff i Toronto, Canada, og nådde finalen i North American Soccer League begge sesongene. Ligaen ble deretter lagt ned, og Karlsson flyttet tilbake til Sverige og Örgryte IS i 1985. Den gamle storklubben gikk til SM-sluttspillet etter seriebronse, og ble svenske mestere. Dette var klubbens første trofé på over 70 år. Etter tre sesonger i Örgryte startet Karlsson trenerkarrieren som assistent for samme klubb under Bob Houghton.
Trenerkarriere
Etter niendeplass i debutsesongen som hovedtrener rykket Örgryte ned fra Allsvenskan året etter. Klubben var imidlertid på retur, og etter at Karlsson ga seg i 1990 fortsatte klubben videre ned til tredje nivå. Karlsson gikk videre til jobb som hovedtrener i Landskrona, som etter en rekke år som bunnlag i 1. divisjon plutselig ble et topplag i Karlssons andre sesong der, og rykket opp året etter. Karlsson fikk imidlertid ikke fornyet kontrakten, og reiste derfor til Norge for å ta over nystiftede FK Haugesund i norsk 2. divisjon. Her ledet han klubben til to opprykk i 1994 og 1996, og klubbens første sesong i Tippeligaen med 9.-plass 1997. Etter nedrykk året etter flyttet Karlsson østover, og trente Hamarkameratene opp fra 2. divisjon til 1. divisjon i 1999. Der hadde klubben bare sluppet inn 10 mål på 10 kamper når Karlsson trakk seg våren 2000 grunnet hjerteinfarkt. På de to første kampene uten Conny ved roret slapp laget inn ti mål til. Episoden er betegnende for Karlssons filosofi: Ekstremt få innslupne mål, men spillere som synes spillesystemet er defensivt og kjedelig.
Sluttet orden
Historie
Sluttet orden har historisk sett hatt en viktig rolle blant militære styrker. Som en del av lineærtaktikken som kom på 1650-tallet var det et behov for å kontrollere mannskapet, styre taktiske manøvere og sørge for kontinuerlig ildkraft på slagmarken. I dag er sluttet orden en del av grunnopplæringen, men brukes som regel bare ved oppstillinger og høytidelige og offisielle anledninger. Unntaket er Hans Majestet Kongens Garde som benytter det daglig i vaktholdet tilknyttet de kongelige residenser og 3. gardekompani sitt virke som parade-, seremoni- og oppvisningsenhet med sitt drillprogram. I moderne krigføring benytter man mer hemmelighold av egne styrker og forflytter styrker ved hjelp av kjøretøy, derfor er det ikke et behov å forflytte avdelinger gående i geledd til fots for å intimidere.
Conny Karlsson
Trenerkarriere
Karlsson kviknet fort til etter hjerteinfarktet og tok samme høst over Kalmar FF, og ledet laget ut av nedrykksstriden i Superettan. Året etter ble det opprykk og 1.-plass til Allsvenskan under Karlssons ledelse, men klubben rykket direkte ned. Neste utfordring for Karlsson var Assyriska FF i Södertälje, som lå håpløst på nedrykksplass da Karlsson tok over, berget Karlsson klubben fra nedrykk og ledet laget til cupfinalen. Året etter rykket klubben opp i Allsvenskan. Midt i opprykkskampen forlot Karlsson Assyriska for å berge Trelleborgs FF fra nedrykk fra Allsvenskan, men dette klarte han ikke. I den første hele sesongen som trener for Trelleborg ble det 10.-plass på nivå 2, men soleklart opprykk året etter. Karlssons defensive system viste seg nok en gang fram her, da laget endte med 13 innslupne mål på 30 kamper. I Allsvenskan året etter ble det en 13.-plass for Trelleborg.
Karlsson flyttet deretter tilbake til Norge for å ta over en ny samarbeidsklubb, Sarpsborg Sparta. Under skiftende klubbnavn hadde laget vært et bunnlag i 1. divisjon i flere år, men etter nok en svak start var laget femte best i høstsesongen 2008. Året etter fikk Karlsson forsvaret til å sitte, og laget sto to poeng bak Hønefoss på kvalifiseringsplass, da Karlsson valgte å trekke seg i juni grunnet økonomisk rot. Straffen ble redusert til tre minuspoeng, og Sarpsborg 08 kom seg opp på 5.-plassen som for første gang ga kvalifisering. Her klarte klubben å slå erkerival Fredrikstad ned i 1. divisjon, men rykket ikke selv opp før året etter.
Sluttet orden
Oppstilling
Formålet med en oppstilling er en blanding av estetikk, disiplin og oversikt. Militære ledere har til alle tider samlet tropper på forskjellige måter for å vise frem hærens styrke. Samtidig får lederne en god oversikt over hva som eksisterer i hæren. Mannskapet stilles opp på geledd (noen ganger beskrevet som blokk) hvor de står på et forhåndsbestemt antall rekker etter det som er hensiktsmessig for avdelingen. Geleddet beskrives med roder (de som står ved siden av hverandre), rekker (de som står foran/bak hverandre) og tet (første rode). I mange avdelinger er det vanlig at en soldat, gjerne ledende menig, UB-korporal eller befalsskoleelev gjennomfører oppstillingen og skaffer seg oversikt over antallet som er tilstedeværende og ikke-tilstedeværende. Denne soldaten innehar gjerne stillingen troppsassistent, klassekommandør (KK) eller troppskommandør (TK). Vedkommende står i front av avdelingen og gir sin avmelding til avdelingsleder (gjerne et befal) som ber vedkommende stille inn i avdelingen og tar kommandoen over avdelingen ved å kommandere Giv akt Når en avdeling stiller seg opp starter man alltid i hvilestilling.
Conny Karlsson
Trenerkarriere
I 2009 tok han igjen over Assyriska og førte klubben til opprykkskvalik, hvor det ble tap i ekstraomganger. I november 2009 ble han ansatt i Helsingborgs IF, en større klubb etter tilskuertall enn de han tidligere hadde trent, men som ikke hadde vunnet serien på ti år. Det ble her en stor sak av at Karlsson manglet trenerutdanning. Klubben ba om unntak begrunnet med hans lange suksess og erfaring, men den ble avslått. Karlsson måtte derfor ta utdanning parallelt med trenerjobben, og trenerteamet ble forsterket med Per-Ola Ljung for å få til kombinasjonen. Karlsson og Helsingborg vant cupen og tok sølv i serien 2010, fulgt opp med seier i både cupen, Allsvenskan og den svenske supercupen året etter, som den første klubb i Sverige til å ta disse tre titlene i en sesong. Karlsson ble også den første som har vunnet både svensk cup og serie først som spiller og deretter som trener. Karlsson ble kåret til Årets trener i Sverige 2011.
Sluttet orden
Eksersis
Eksersis er den utførelsen hvert individ i en oppstilt avdeling utfører.
All sluttet orden i det norske Forsvaret utføres med et tempo på 112 slag i minuttet.
Conny Karlsson
Trenerkarriere
Våren 2012 vant Helsingborg igjen supercupen, og Karlsson hadde dermed trent klubben til 5 pokaler på under 18 måneder. Sportssjef Jesper Jansson valgte da å fjerne Ljung fra assistentjobben, og Karlsson trakk seg i protest mot avgjørelsen. Etter at Karlsson forsvant, ble Helsingborg på nytt en middelmådighet i Allsvenskan med plasseringer mellom 5 og 9.
I 2013 trente Karlsson Brage på nivå 2 i noen måneder, uten helt stor suksess, og i gamleklubben Trelleborg ble det kun en 11.-plass i division 1, nå 3. nivå. Han har deretter tatt treneroppdrag for IFK Oskarshamn i fødebyen og kvinnelaget til Stattena IF.
Sluttet orden
Kommandoer
Ved sluttet orden er det en person som gir kommandoer til avdelinger. Kommandoer består ofte av et varslingsord og et utførelsesord. I kommandoen venstre – om er ordet «venstre» varslingen og er unikt blant kommandoer og gir ingen tvil om hva som skal skje, mens ordet «om» bestemmer når utførelsen skal skje. Kommandering bør derfor skje med en rytme som gir forutsigbarhet om når utførelsen skal skje for at avdelingen skal utføre det samtidig.
Stillinger
En soldat kan stå i følgende posisjoner:
Innretting
For å rette inn troppen benyttes følgende kommandoer:
Eksersermarsj
Eksersermarsj er når avdelingen marsjerer i takt. Det kommanderes Fremmad – marsj og avdelingen gjennomfører marsjantredelse, et halvt skritt, med venstre fot. Under marsjering går man armsving med én arm, høyre arm dersom begge er ledige, venstre arm dersom våpenet bæres på høyre skulder. Hendene knyttes lett og skal være strak og horisontal ut fra kroppen på sitt høyeste. Historisk så har man brukt begge armer til å gå med, såkalt «propellmarsj», men av estetiske grunder har man gått vekk fra dette. Underkroppen går normalt, men i takt, og overkroppen stives av som ved grunnstilling. Troppen holdtes ved at det kommanderes (Avdelingsbetegnelse) – holdt Høyre ben holdter sist inntil venstre. Troppen svinges ved at det kommanderes Bryt av – høyr(e)/vens(tre)
Vendinger
Følgende kommandoer brukes for å rotere avdelingen:
Våpenplasseringer
Følgende kommandoer brukes for å endre hvordan soldaten holder våpenet: Ved foten – gevær – våpenets kolbe står på bakken ned langs siden av benet. Ved siden – gevær – våpenet holdes i pistolgrepet, pekende oppover langs benet med utstrakt arm. På aksel – gevær – våpenet lenes inntil skulderen med armen under kolben. Presenter – gevær – våpenet holdes foran kropp og presenteres i respekt for den som ankommer.
Forsvaret generelt har våpenet i sin høyre hånd, mens 3. gardekompani har det i sin venstre hånd.
Bajonett kan kommanderes av og på en med egen eksersis: Bajonett – av/på
Andre kommandoer
Ved defilering under større inspeksjoner kan det være at man marsjerer foran høyeste befal som er tilstede og vil da vise respekt ved å se på vedkommende mens man marsjerer forbi. Da kan kommandoen Se til – vens(tre)/høy(re) gis for at man vrir hodet og ser i den retningen under marsj. Man kommanderer Rett for å vri hodet tilbake, dette kan gjennomføres rodevis bakover på hvert venstreskritt.
Kommandoene Tre – inn og tre – av brukes begge for å avslutte avdelings oppstilling, men har ulike opprinnelser og bruksområder. Tre – inn betyr forlat geleddet og gå inn i forlegningen eller dit du skal, mens tre – av betyr forlat eller oppløs geleddet og brukes om dagens siste oppstilling. De består begge av fire individuelle utførelser:
Still – inn er en kommando som brukes av avdelingens kommandør for å få én eller flere personer som står utenfor blokka til å tre inn i avdelingen. Dette gjøres ofte etter en avmelding eller utdeling ved seremonier. Tre frem er en kommando som brukes for å få én eller flere til å gå ut fra avdelingen frem til avdelingsleder.
Ordre
Som et alternativ til kommandoer har man ordre som har samme hensikt som en tilsvarende kommando, men har mindre krav til samtidighet. Eksempler er:
3. gardekompani
HMKGs musikk- og drillkompani bruker sluttet orden i det daglige som en del av sin tjeneste og som utgangspunktet for drillprogrammet sitt. De har et større repertoar når det gjelder varianter av vendinger, våpenhåndgrep og eksersermarsj.
Befal
Befal har flere ting de må kunne som ved overtakelse av kommando fra et annet (oftest høyere) befal. De har gjerne hver sin sabel til sitt parade-/gallaantrekk, som også blir brukt under SLO. Det er flere kommandoer for bruken av denne.
Leonhard Kaupisch
Leonhard Kaupisch (født 1. september 1878 i Bitterfeld i Tyskland, død 26. september 1945 i Weimar) var en tysk general under andre verdenskrig. Han er mest kjent som øverstkommanderende for operasjonene mot Danmark, Weserübung-Süd i april 1940.
Karriere
I mars 1898 inntrådte han som fanejunker i Det Schlesiske Fotregiment nr. 6 og i august 1899 ble han utnevnt til løytnant. Årene 1907–1909 gjennomførte han utdannelsen på Krigsakademiet i Lichterfelde og ble deretter utnevnt til overløytnant.
Fra 1911 gjorde han tjeneste i Den store Generalstab i Berlin. Her var han også tjenestegjørende under første verdenskrig og steg etterhvert i gradene til major. I løpet av krigen ble han dekorert med Jernkorsets to grader samt ridderkorset av den hohenzollernske husorden.
Etter verdenskrigen overgikk han til det nye Riksvern (Reichswehr), og kom i 1923 til 7. Bayerske Artilleriregiment der han ble avdelingssjef. Herfra kom han til artilleriskolen i Jüterbog hvor han i 1927 ble utnevnt til oberst. Han fortsatte sin karriere innenfor artilleriet inntil han i 1932 avgikk fra tjenesten med grad av generalløytnant.
Den 1. april 1934 inntrådte han i Luftwaffe, der han i desember 1935 ble utnevnt til flyvergeneral. Med utgangen av mars 1938 avgikk han fra Luftwaffe, men allerede i begynnelsen av 1939 inntrådte han igjen i hæren.
Ved utbruddet av annen verdenskrig var han øverstkommanderende for et armékorps, og i midten av september 1939 ble han militærguvernør i Danzig-Westpreussen.
Senere skjebne
Kaupisch ble pr. 1. juni 1940 forsatt til hærens føringsreserve med grad av general av artilleriet. Den 10. april 1942 ble han endelig pensjonert. Han døde den 26. september 1945 i Weimar.
Barcarole (Hoffmanns eventyr)
Barcarole (Belle nuit, ô nuit d'amour), som åpner tredje akt, er det mest berømte nummeret fra Jacques Offenbachs opera Hoffmanns eventyr (Les contes d'Hoffmann). Kuriøst nok ble ikke duetten skrevet av Offenbach med tanke på Hoffmanns eventyr. Han skrev den som «Alvenes sang» til operaen Die Rheinnixen (Les fées du Rhin), som hadde premiere i Wien 8. februar 1864. Offenbach døde uten å ha fullført Hoffmans eventyr. Ernest Guiraud fullførte partituret og skrev resitativene foran premieren. Han innlemmet dette utdraget fra en av Offenbachs tidligere, forlengst glemte operaer i den nye operaen.
«Barcarole» inspirerte den engelske komponisten Kaikhosru Shapurji Sorabji til å skrive sin Passeggiata veneziana sopra la Barcarola di Offenbach (1955–56). Moritz Moszkowski skrev også en virtuos transkripsjon av den.
Nummeret har blitt spilt i mange filmer, innbefattet Livet er herlig (La vita è bella) og Titanic. Den bidro også med melodien til «Tonight Is So Right for Love», som Elvis Presley fremførte i filmen G.I. Blues (1960). Amerikanerne Sid Wayne og Abner Silver var kreditert som opphavspersoner.
Waliseren Donald Peers spilte inn en annen engelskspråklig versjon. Den hadde tittelen «Please Don't Go» og ble utgitt på singlen Columbia DB 8502 i 1968. Sangen ble arrangert og dirigert av Les Reed. «Please Don't Go» var kreditert Jackie Rae og Les Reed.
Gerd Böttcher, Arno Flor und sein Orchester spilte inn en tysk versjon, med tittel «Adieu, Leb wohl, Goodbye» på singlen Decca D 19 131 (1960). Den var kreditert Jacques Offenbach, Heinz Buchholz og Peter Berling.
Rikskloster
Et rikskloster (riksabbedi eller riksprosti; tysk Reichskloster, Reichsabtei, Reichspropstei) var i Det tysk-romerske rike et riksumiddelbart kloster. Klosterets overhode ble betegnet som riksprelat (tysk Reichsprälat) og var ikke underlagt andre lensherrer enn keiseren. Dermed var riksklostre strengt tatt selvstendige stater. Den verdslige jurisdiksjonen ble imidlertid ofte ivaretatt av fogder i nabostatene.
Noen få riksprelater fikk tildelt fyrsterang, og bar dermed tittelen fyrsteprost, fyrsteabbed eller fyrsteabbedisse (Fürstprobst, Fürstabt/Fürstäbtissin). Noen av disse hadde personlig stemmerett (virilstemme) i riksdagen på lik linje med andre riksfyrster (abbedene av Corvey, Kempten, Prüm, Stablo, prostene av Ellwangen, Berchtesgaden, Weißenburg). De øvrige riksprelatene møtte ikke selv ved riksdagene, men delte på totalt to stemmer. Stemmene ble ivaretatt av to riksprelater som hadde blitt valgt til direktører for hver sin «prelatbenk» (den «rhinske» resp. «schwabiske benken» [Rheinische og Schwäbische Prälatenbank]).
Riksklostrenes territorier var stort sett små og bestod i enkelte tilfeller bare av noen bygninger, men det fantes flere unntak. Fyrsteprostiet Ellwangen var med et areal på 500 km² det største riksklosteret.
På det meste fantes det 83 riksklostre, de fleste av disse sydvest i riket (Schwaben). Tallet varierte ettersom klostre ble oppløst, opphøyet til bispedømmer, mistet eller oppnådde riksumiddelbarheten. Med sekulariseringen gjennom Reichsdeputationshauptschluss i 1802/03 ble tittelen avskaffet og riksklostrenes områder innlemmet i nabostatene (mediatisert). På dette tidspunktet fantes det ennå 47 riksklostre:
Janine Greiner
Janine Greiner (født 13. februar 1981) er en sveitsisk curlingspiller. Hun representerte landet sitt under Vinter-OL 2014 i Sotsji der hun ble nummer 4 med det sveitsiske laget.
Einstapefamilien
Einstapefamilien (latin: Dennstaedtiaceae) er en pantropisk gruppe av bregner, med elleve slekter.
Deutsche Bank
Deutsche Bank AG er en tysk, verdensomspennende bank grunnlagt i 1870 av Adelbert Delbrück. Banken har hovedkontor i byen Frankfurt am Main i Hessen.
Einstapefamilien
Einstape-artene har opprette stengler, mangler skjell på bladskaftene, og har blad som er lyse- eller blekgrønne og helt likeformet. Høyden er minst 30 cm.
Den henføres tradisjonelt i en orden ved navnet Cyatheales, men nyere molekylær forskning viser visstnok at familien og de andre familiene i ordenen Polypodiales er monofyletiske. Andre, tidligere familier som nå regnes til einstapefamilien, omfatter Hypolepidaceae og Monachosoraceae.
Einstapefamilien har elleve kjente slekter og mange arter. Den mest kjente slekten innen familien i Norge, er einstapeslekten (Pteridium).
Einstapefamiliens taksonomi
For en mer fullstendig taksonomi, se: Bregneplanter
De 11 slektene, og noen av artene innenfor denne familien, inkluderer:
Veronica Helen Pedersen
Veronica Helen Pedersen (født 9. juli 1990) er en norsk politiker (Fremskrittspartiet) fra Rana kommune. Veronica Pedersen ble innvalgt i Rana kommunestyre ved kommunevalget i 2011 og har fast plass i utvalg for oppvekst og kultur.
Veronica Pedersen har vært formann i Rana FpU, som senere skiftet navn til Helgeland FpU, siden juni 2010 til hun i oktober 2011 ikke tok gjenvalg. Hun har vært studieleder og senere 2. nestformann for fylkeslaget. Etter årsmøtet til Nordland FpU i 2011 ble Pedersen valgt til fylkesformann.
I dag er Pedersen leder av Rana FrP, og vara til Stortinget for Nordland FrP.
Åsanehallen
Åsanehallen er en idrettshall som ligger på Ulset i Åsane bydel i Bergen i Vestland fylke. Åsanehallen har et areal på 550 m². Den ble åpnet 18. november 1988 etter at Herman Friele syntes at kulturmulighetene i Bergen var for lite fleksible.
Åkra kirke (Kvinnherad)
Åkra kirke er en langkirke fra 1735 i Kvinnherad kommune i Vestland fylke.
Byggverket er i tre og har 270 plasser.
Orange Democratic Movement
Orange Democratic Movement («Appelsin-demokratiske bevegelse», ODM) er et kenyansk politisk parti som oppsto etter, og som et resultat av, folkeavstemningen om en ny grunnlov som ble holdt i 2005. Navnet har sin opprinnelse fra valgsedlene som ble brukt ved folkeavstemningen, – disse var merket med frukter. De valgsedlene som innebar et "ja" til president Kibakis forslag til ny grunnlov var markert med en banan mens "nei"-sedlene hadde en appelsin som symbol. ODM er altså et parti med basis i motstanden mot grunnlovsforslaget. Partiet er i dag er det største opposisjonspartiet i Kenya og ledes av Raila Odinga.
Etter folkeavstemningenen (som neisidan vant), sprakk den regjerende National Rainbow Coalition. De parlamentarikerne innen koalisjonen som støttet neisiden og tilhørte Liberal Democratic Party, gikk nå sammen med Kenya African National Union og dannet ODM.
KANU forlot senere ODM for at i stedet inngå i Party of National Unity. En del KANU-politikere, som William Ruto og Musalia Mudavadi, valgte imidlertid å bli værende i ODM.
Kalonzo Musyoka og hans tilhengere kom til å forlate ODM for å danne ODM-Kenya.
Alfred Herrhausen
Alfred Herrhausen (født 30. januar 1930 i Essen, død (myrdet) 30. november 1989 i Bad Homburg vor der Höhe) var en tysk bankmann og styreformann for Deutsche Bank. Den 30. november 1989 ble han myrdet ved et bombeattentat mot bilen han satt i ved Bad Homburg. Ingen har blitt dømt for mordet, men tyske myndigheter har utelukket andre mulige gjerningsmenn enn den venstreekstremistiske terrororganisasjonen Rote Armee Fraktion (RAF).
Herrhausen forsøkte gjennom flere foredrag og intervjuer å bedre bankenes image, og la vekt på bankenes samfunnsansvar. Noen måneder før sin død hadde han gått inn for sletting av u-landenes gjeld til den rike verden og en omorganisering av det globale økonomiske systemet på et møte i regi av Verdensbanken. Dette har ført til enkelte konspirasjonsteorier.
Attentatet
Om morgenen den 30. november 1989 kjørte Herrhausen fra sitt hus i Bad Homburg. Omkring tre minutter etter detonerte en bombe, som befant seg på en sykkel i veikanten. Herrhausen omkom, mens hans privatsjåfør ble sterkt skadet. 2. desember 1989 ble det funnet et skriv hvor RAF tok på seg ansvaret for drapet.
Rognerudskogen
Rognerudskogen ligger mellom Rognerud og Østensjøvannet. Skogen består av edelløvskog, lange bekkedrag og rikere hassel/granskog i østvendt skråning. I skogen finnes mange turstier, en lysløype og en gammel hoppbakke – Rognerudbakken. I Rognerudskogen ligger også et område med gammel hagemarksskog. Her finnes alm, hassel, svartor, gråor, ask, sommereik, rogn, lønn, bjerk, osp og i alle fall tre av de fem artene fra pilefamilien vi finner ved Østensjøvannet, særlig gråselje, istervier og selje.
C-type-asteroide
C-type-asteroider er karbonrike asteroider. De er den mest vanlige asteroidetypen og utgjør rundt 75% av alle kjente asteroider. Andelen av C-type-asteroider kan faktisk være høyere enn dette, ettersom C-typer er mye mørkere enn de fleste andre asteroidetyper (unntatt D-typer og andre asteroidetyper som bare er vanlige i den aller ytterste delen av hovedbeltet).
Karakteristika
Denne asteroidetypen har spektra som er svært like karbonrike kondritter (meteoritter av type CI og CM). C-type-asteroider er svært mørke, med albedoer som typisk ligger i området 0,03 til 0,10. Som en følge av dette kreves et lite teleskop for å kunne se selv de største C-type-asteroidene, i motsetning til S-typene som vanligvis kan ses med kikkert ved opposisjon. Den potensielt lyseste C-type-asteroiden er 324 Bamberga, men dette objektets svært eksentriske bane betyr at det svært sjelden oppnår sin maksimale lysstyrke.
Den største utvetydige C-type-asteroiden er 10 Hygiea. Dog plasserer SMASS-klassifiseringen den største asteroiden, 1 Ceres, her, fordi denne klassifiseringen ikke inneholder G-typer.
C-gruppe-asteroider
Se også asteroidespektralklasser.
Tholen-klassifisering
I Tholen-klassifiseringen blir C-typen gruppert sammen med tre mindre vanlige typer i en bredere C-gruppe av karbonrike asteroider som omfatter:
SMASS-klassifisering
I SMASS-klassifiseringen omfatter den bredere C-gruppen typene:
Vikøy kirke
Vikøy kirke er en langkirke fra 1838 i Kvam kommune i Vestland fylke.
Byggverket er i tømmer og har 300 sitteplasser. Den er oppført etter typetegninger av Hans Ditlev Franciscus von Linstow.
Bygget
Den eldste omtalen av kirken i Vikøy er fra 1316. Den gamle Vikøy stavkirke stod frem til rundt 1839, da den ble erstattet av en langkirke i senempirestil tegnet av Linstow, som også hadde tegnet Slottet i Oslo. Kirken er i dag malt hvit.
Innredning
Kirken har en bibel fra 1589 og altertavle fra 1633, som viser Jesu korsfestelse. En kalk fra 1614 som nå er i St. Peters Church i London stammer også fra Vikøy kirke.
Kirken har to kirkeklokker som ble laget av Prahl i Bergen i 1850. > Orgelet i kirken er fra 1920 og ble laget av Olsen og Jørgensen i Oslo.
Kirkegården
Komponisten Geirr Tveitt er begravet på kirkegården ved Vikøy kirke.
Iraks flagg
Iraks flagg er en rød-hvit-sort trikolor med innskriften «Allahu akbar» (Gud er stor) på arabisk i det hvite feltet. De fire farvene i flagget gjelder som de tradisjonelle arabiske farvene; praktisk talt alle arabiske staters flagg inneholder ingen andre enn disse farvene. Flagget ble vedtatt 22. januar 2008 og er en modifikasjon av landets flagg fra 1963. Det er vedtatt for en periode på ett år, etter det skal flaggsaken tas opp på nytt.
Den opprinnelige versjonen av flagget inneholdt tre grønne stjerner og stammer fra året 1963, da Irak, Egypt og Syria forsøkte å grunnlegge en forent arabisk republikk. Selv om unionsforhandlingene strandet ble stjernene beholdt. Innskriften «Allahu Akbar» ble føyet til i 1991, og håndskriften skal være Saddam Husseins egen. Det skjedde som en del av en kampanje der Hussein, som ledet et sekulært styre som var forhatt av islamister, forsøkte å fremstille seg som en troende muslim. Under Saddam Husseins styre ble stjernenes symbolikk offisielt endret slik at de tilsvarte Ba'athpartiets parole «enhet, frihet, solidaritet». På grunn av flaggets tilknytning til Saddam Husseins styre, ble flagget oppfattet som kontroversielt. Stilen i innskriften ble endret i 2004, men gjennom stjernenes symbolikk ble flagget fortsatt oppfattet som for nært knyttet til Ba'athpartiet til at det ble akseptert i Kurdistan, der selvstyremyndighetene nektet å heise flagget. Dette var bakgrunnen for at stjernene i 2008 ble tatt bort.
Flaggforslag
Etter USAs invasjon av Irak i 2003 kom flaggspørsmålet opp i forbindelse med at okkupasjonsmakten ønsket å av-Ba'athifisere Irak. Den USA-innsatte midlertidige regjeringen, Det irakiske styrende råd, lanserte 26. april 2004 et flaggforslag som på hvit bakgrunn viste en blå halvmåne og i flaggets nedre del en gul stripe gjennom to blå linjer. Flagget var tegnet av Rifat Chadirji. De blå stripene nederst skulle symbolisere de to elvene Eufrat og Tigris mens den gule stripen sto for Iraks kurdere. Halvmånen er et symbol for islam.
Forslaget ble kritisert for å mangle de tradisjonelle panarabiske fargene og ble oppfattet som for likt Israels flagg. På grunn av dette ble forslaget aldri formelt vedtatt eller benyttet. Det er også framsatt tvil om en okkupasjonsmakt har rett til å foreta en endring i et lands flagg som følge av okkupasjon.
Liste over borgermestre i Miðvágur
Liste over borgermestre i Miðvágs kommuna på Færøyene.
1. januar 2009 ble kommunen slått sammen med Sandavágs kommuna til Vága kommuna, se Liste over borgermestre i Vágar.
Cikada Duo
Cikado Duo er en norsk musikkduo tilknyttet samtidsmusikkensemblet Cikada som ble stiftet i 1989. Duoen består av Kenneth Karlsson på piano og piano og synthesizer og Bjørn Rabben på perkusjon. I 2007 ga de ut sitt andre album, Nordheim, med musikk av Arne Nordheim. Med på utgivelsen var også Åke Parmerud på elektronikk og sopranen Elisabeth Holmertz. Albumet ble nominert til Spellemannprisen 2007 i klassen samtidsmusikk.
1823 Gliese
1823 Gliese er en hovedbelteasteroide og går i bane innenfor asteroidefamilien Flora. Den ble oppdaget 4. september 1951 av Karl Wilhelm Reinmuth ved Landessternwarte Heidelberg-Königstuhl i Heidelberg.
Kanban
Kanban er en måte for å begrense igangsatt arbeid i et produksjonsanlegg. En ny jobb må vente hvis antall påbegynte jobber har nådd en grense (MAX). Så snart en jobb er ferdig, kan neste ventende jobb settes i gang.
Ordet er japansk og betyr «kort» eller «tegn/signal». Det ble et kjent begrep innen logistikk utover 1970-tallet, som en av de ni hovedfunksjonene i Toyota Production System for å minimere produksjonskostnadene. Generelt sett er teknikken ikke annet enn et køsystem med blokkering, som i biltrafikk: En bilsjåfør kjører ikke videre, hvis ikke bilen foran har forflyttet seg og gitt plass.
Kanban er en pullteknikk, der man drar i gang arbeid etter behov, og brukes til dels i just-in-time-produksjon (JIT). Motsetningen til Kanban er pushteknikk, der man planlegger en større produksjon for å imøtekomme langsiktige behov i markedet. Med pullteknikken produserer man kun når behovet oppstår.
Wenche Blomberg
Wenche Blomberg (født 23. juni 1943 i Tønsberg) er en norsk forfatter. Wenche Blomberg ble født i Tønsberg og vokste opp på Tjøme i Vestfold. Hun har utdannelse som journalist, bibliotekar og kriminolog.
Blomberg har skrevet flere barne- og ungdomsbøker, deriblant Appelsinenes land (1980), om palestinske barns hverdag 1947–1948, bildeboka Jeg skal få en katt (1983), Kiai! (1987) og bildeboka Vesle Perlegrå (2004) med illustrasjoner av Bo Gaustad. Hun har også skrevet fagbøker og syngespill om Midtøsten, samt utgitt blant andre For døve ører (1990) og Karoline og vitenskapen (1993), begge om overgrep i psykiatrien, og ''Galskapens hus. Internering og utskilling i Norge 1550—1850'' (2002), om de psykiatriske institusjonenes historie, og har arbeidet spesielt mye med å få fredet anstaltkvartalet Prinds Christian Augusts Minde i Oslo.
Blomberg var statsstipendiat fra 2008 til pensjonsalder.
Hun var leder i Bondeungdomslaget i Oslo fra 2007 til 2010. I 2021 var hun en av stifterne av Skogfinneforeningen, og hun sitter fra samme tid i styret der.
Haukedalen skole
Haukedalen skole er en kommunal barneskole på Ulset i Åsane bydel i Bergen kommune.
Historie
Skolen ble innviet i 1973, og arkitekten var Peder Ristesund. Da skolebygningen sto ferdig inneholdt den 18 undervisningsrom, tre grupperom og huset 410 elever. Haukedalen var en barne- og ungdomsskole frem til 1991. Skolen ble utvidet i 1996 med et nybygg for SFO kalt "Haukeredet", tegnet av Origo arkitektgruppe A/S.
Haukedalen skole har et felles skolekorps med Ulsetskogen skole (øvelsene foregår her) som heter Åsane Janitsjar, Korpset rekrutterer også fra Rolland skole, Kalvatræet skole og Eidsvåg skole. Arkivet etter Haukedalen skole er oppbevart ved Bergen Byarkiv. Dokumentasjon om aktiviteter med tilknytning til skolen finnes i arkivet etter 17. mai-komiteen for Ulset.
Tundrametallibelle
Tundrametallibelle er en øyenstikker som tilhører familiegruppen glanslibeller (Corduliidae).
Utbredelse
Tundrametallibelle er utbredt bare aller lengst nord i Europa, Asia og Alaska. Den finnes såvidt inn i nordlige Sverige og Finland. I Norge er den funnet bare lengst nordøst i Finnmark. Antall reproduserende individ er antakelig under 2000. Klimaendringer kan slå negativt ut for arten, likeså forurensning av lokalitetene fra nærliggende industrivirksomhet i Russland. Luftforurensningen i form av svoveldioksid og tungmetaller fra Nikel og Zapoljarnyj er størst i de nordøstlige delene av Sør-Varanger (Berglen et al. 2014), der også hovedtyngden av den kjente norske bestanden er påvist.
Utseende
Kjønnene er ganske like. Fargen er metallglinsende svakt grønnlig, nesten helt svart. Foran på hodet, mellom øynene, er det to gule flekker. Hannen kan skilles fra andre hanner i familiegruppen på den særpregete «tangen» (anal-vedheng), bakerst på bakkroppen.
Vingene holdes i en rett vinkel ut fra kroppen i hvile. Vingespennet er mellom 65 og 70 millimeter.
Levevis
Nymfen lever på bunnen langs bredden i grunne vannhull og mindre vann. Det fleste nordiske funn av nymfer er gjort like ved tregrensen.
Eggene legges i vann. Utviklingen er trolig flere år. De voksne (imago) øyenstikkerne finnes vanligvis ikke langt fra stedet der de levde som nymfe.
Flygetiden er i juli og august.
Tundrametallibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Just Dance (sang)
«Just Dance» er en sang av Lady Gaga, og den første singelen fra hennes debutalbum The Fame. Singelen ble lansert 8. april 2008.
Jarle Bondevik
Jarle Bondevik (født 29. juni 1934 i Sogndal, død 4. april 2016) var en norsk lingvist. Han var professor i nordisk språkvitenskap ved Universitetet i Bergen og forfatter av en rekke bøker relatert til norsk språk.
Biografi
Bondevik ble cand.philol. i 1961. Hans hovedfagsoppgave var Stadnamn frå Sogndal. Fra 1963 til 1972 var han lektor ved Bergen lærerskole. Han ble deretter lektor ved Nordisk institutt ved Universitetet i Bergen. Han tok doktorgraden og ble dr.philos. i 1988 med avhandlingen Studiar i det nynorske bibelmålet – morfologi og ordtilfang. I 1993 ble han professor i nordisk språkvitenskap ved UiB. Fra 1991 til 1999 var han professor II ved Høgskulen i Volda. Han var også sendelektor ved Aarhus Universitet i to år.
Engasjement
Bondevik var konsulent for oversettelsen av Bibelen til nynorsk. Han var medlem av Norsk språkråd, og medlem av fagnemnda fra 1988 til 1995. Han var engasjert i organisasjoner for fremme av nynorsk språk og gav ut en rekke bøker om dette på Norsk Bokreidingslag.
Caere
Caere er det latinske navnet som i antikkens Roma ble gitt til en av de større byene sør i Etruria (dagens Toscana).
Byen lå 50-60 km nordvest for Roma. For etruskerne selv var byen kjent som Cisra, og grekerne kalte den Agylla. Byen var knyttet til elvene Fosso della Mola og Fosso del Manganello, og lå 80 meter over havoverflaten, på steinete tuff, noen få km fra kysten.
I dag er området mest kjent for sin etruskiske kirkegård og sine arkeologiske utgravninger, og byen Cerveteri («Gamle Caere») ligger der i dag.
Byens historie
Begravelsene på denne tiden begynte å bli stadig mer storslått, og smykker og andre produkter var av utsøkt utførelse. Dette gjenspeilte byens framgang. Ordet seremoni er avledet fra Caere, på grunn av deres storslåtte seremonier og etruskernes utstrakte bruk av religiøse tydninger og profetier. På toppen av sin storhetstid på 500-tallet f.Kr vant de sammen folk fra Karthago omdiskuterte seire over grekerne. Etter slaget om Sardinerhavet ble krigsfanger steinet til døde i byen, noe som førte til pest. Etter dette ble det arrangert årlige idrettskonkurranser for å ære de som døde.
Etter dette voldelige utbruddet blomstret handelen igjen gjennom 400-tallet f.Kr., på tross av de vanskelighetene Etruria opplevde i denne perioden. Trolig skyldes dette byens gode forhold til Roma, som lenge hadde vært deres allierte.
I 353 f.Kr. tapte Caere sammen en annen etruskisk by, Tarquinii (i dag Tarquinia), en krig mot Roma, og Caere mistet en del av sine områder. Blant annet ved kysten, som var svært viktig for handelen. Som en følge av dette mistet de sin velstand og makt fullstendig i løpet av 100-tallet f.Kr.
Arkeologiske funn
Før Roma tok over dominansen i området slik at Etruria falt, det vil si i perioden 700-300 f.Kr., bygde innbyggerne en imponerende nekropol, som i dag er kjent som Banditaccia. Området er enda ikke helt utgravd, men begravelsesmonumentet Sarcofago degli Sposi, som i dag står i Museo Nazionale Etrusco i Roma, kommer herfra.
Alina Pätz
Alina Pätz (født 8. mars 1990) er en sveitsisk curlingspiller. Hun representerte landet sitt under Vinter-OL 2014 i Sotsji der hun ble nummer 4 med det sveitsiske laget.
Under Vinter-OL 2022 i Beijing, ble hun nummer 4.
Richard-Wagner-Platz undergrunnsstasjon
Richard-Wagner-Platz undergrunnsstasjon er en undergrunnsstasjon på Berlins undergrunnsbanenettverk. Richard-Wagner-Platz er på linjen U7. Stasjonen befinner seg i Charlottenburg i Charlottenburg-Wilmersdorf og ligger under torget med samme navn.
Den første stasjonen på stedet åpnet 14. mai 1906 under navnet Wilhelmplatz. Stasjonen var opprinnelig endestasjon for utvidelsen fra Ernst-Reuter-Platz ved Bismarckstraße. I 1935 ble denne stasjonen omdøpt til Richard-Wagner-Platz. Denne stasjonen ble lagt ned 2. mai 1970 og ble revet i 1974. Tunnelen fra denne stasjonen eksisterer fremdeles og er ved spesielle anleddinger åpen for publikum.
Knut Hagen
Knut Hagen (født 5. mai 1960 i Hamar) er en norsk fotballtrener og tidligere fotballspiller. Han spilte for Hamarkameratene fra 1979 til 1991. Senere har han vært trener for klubben ved flere anledninger: Han trente dem i 1996, og etterhvert i 1997, da han tok over etter Ivar Hoff, som fikk sparken. Han trente dem til han selv måtte gå i 1998. Senere var han assistentrener, og er nå leder for yngres avdeling.
Furumoa
Furumoa er et rekreasjonsområde i den østlige delen av bydelen Torstrand i Larvik kommune mellom Tjøllingveien, Skiringssalsgate og Undersbo kirkegård. Furumoa er kjent som bydelens «grønne lunge» og brukes årlig som et samlingssted for bydelens befolkning under Torstrand-dagen. Den utgjør en gjenværende rest av en stor furuskog som i midten av 1800-årene strakte seg helt inn til nåværende Torstrand torg.
Björn Berg
Björn Berg (født 17. september 1923 i Unterwössen i Bayern, død 14. juli 2008 i Djursholm) var en svensk tegner, maler og grafiker. Berg er særlig kjent for sine tegninger av Emil fra Lønneberget og Teskjekjerringa.
Han var født i Tyskland av svenske foreldre, og vokste opp i Lomma, New York, Stockholm og Djursholm. Etter to år ved Konstfack i Stockholm, fortsatte Björn Berg sine studier ved Konstakademiens grafiska avdeling og siden for André Lhote og Fernand Léger i Paris. Björn Berg giftet seg i 1955 med Eva Gehlin. Familien bosatte seg i 1956 i Djursholm.
Arbeid
Han tegnet i blant annet Söndagsnisse-Strix (1944–45) og Dagens Nyheter (fra 1952 til 1991) men han er kanskje mest kjent som bokillustratør. I årene 1952–2010 bidro han med illustrasjoner til mer enn 400 bøker. Av disse var han hovedillustratør til omkring 150 bøker, mens han utførte omslag, vignetter eller enkeltillustrasjoner i de andre. I avisen deltok han blant annet på lengre, illustrerte reportasjereiser i flere verdensdeler.
Berg er særlig kjent for sitt samarbeid med tre forfattere: med Astrid Lindgren om hennes bøker om Emil i Lönneberga og noen få andre bøker; med Alf Prøysen om Geitekillingen som kunne telle til ti og de mange bøkene om Teskjekjerringa; og med Alf Henrikson om 50 av hans bøker fra 1953 til 2010: dikt, reiseskildringer og populærhistoriske bøker.
Samarbeidet med Astrid Lindgren
Samarbeidet med Lindgren begynte i desember 1962. Da fikk Lindgren, som var forlagsredaktør hos Rabén & Sjögren, se hans tegninger fra Stockholm til en bok om nordiske hovedsteder. Gutten på bildet, som var Bergs sønn Torbjörn, stemte med hennes forestillinger om hvordan Emil burde se ut. Lindgren skrev manus våren 1963, og Berg tegnet sommeren 1963. De samarbeidet om tre barneromaner og fire bildebøker om Emil. Bergs illustrasjoner har også vært førende for framstillingen av Emil i film og tv.
Samarbeidet med Alf Prøysen
Samarbeidet med Prøysen oppsto via Ulf Peder Olrog, som Berg hadde begynt å samarbeide med i 1953. Da Olrog noe senere skulle finne en illustratør til den svenske lanseringen av Teskedsgumman, ble Berg valgt. Berg illustrerte først åtte bøker i perioden 1956–1972, og senere fire nye bildebøker fra enkeltkapitler i årene 1989–1992. Det nevnes ofte at Bergs versjon av Teskjekjerringa har fellestrekk med Bergs kone Eva. Mens norske lesere er best kjent med Borghild Ruds tegninger av Teskjekjerringa, er det Bergs tegninger som har fulgt bøkene i oversettelser til andre språk.
Utmerkelser
Björn Berg ble tildelt utmerkelsen Elsa Beskow-plaketten i 1971. Han fikk også mange andre stipendier og priser, blant annet Astrid Lindgrens Värld-stipendet 1996.
Han er representert i Nationalmuseum, Göteborgs konstmuseum, Kalmar museum og Gustav VI Adolfs samling. Han har hatt utstillinger på Eskilstuna konstmuseum (1990), Historiska Museet (1993), Konstnärshuset (1993), Nationalmuseum (2004–05), Hallands konstmuseum (2008), World Children's Art Museum i Okazaki, Japan (2009) og Zornmuseet (2013).
Kulelager
Grunnet sin lette bevegelighet øver kulelageret lite motstand mot roterende bevegelser. Se for deg et samlebånd, det vil være betraktelig enklere å frakte tunge gjenstander her enn å skulle bevege de av egen kraft over en jevn overflate. Friksjonen reduseres, og farten øker sammen med effektiviteten.
Opprinnelse
Den som først tok patent på et kulelager var britiske Philip Vaughan i 1794.
Kulelagrene finnes i mange forskjellige størrelser og utførelse. Et eksempel er kamrullelager.
Ulike typer kulelager
Kulelager finnes i alt fra husholdningsapparater til skateboard, rulleskøyter, harddisker og verktøy. Det finnes forskjellige typer kulelager som dekker ulike behov.
Eksempler på kulelager:
Forskjell på kulelager og rullelager
Rullelager og kulelager er begreper som brukes ofte om hverandre, men de har forskjellige spesifikasjoner og egnet bruk. Der rullelageret er velegnet for å spre stor vekt over en større flate vil kulelageret tåle mindre belastning. Kulelagre er derimot ypperlige til bruk for eksempel i husholdningsapparater og verktøy.
Bruk
Normal maksbelastning for et rullelager er oppimot en million rotasjoner. Et kulelager egner seg ikke for høy belastning, men er egnet for små og middels store belastninger.
Vedlikehold
Smøring av kulelager har likheter med smøring av glidelager, med olje eller smørefett som smøremiddel. Et kulelager har mindre smøreoljeforbruk enn et glidelager, og trenger mindre tilsyn.
1824 Haworth
1824 Haworth er en hovedbelteasteroide og går i bane innenfor asteroidefamilien Koronis. Den ble oppdaget 30. mars 1952 av Indiana Asteroid Program ved Goethe Link Observatory i Brooklyn i Indiana.
Kulelager
Kvalitet
Det finnes et stort marked for forfalskede produkter. Falske kulelager kan føre til produksjonstap og ødelagt maskiner, samt kunne føre til både personskade og dødsfall dersom produktene gir etter for belastningene. I 2017 destruerte produsenten SKF hele 15 tonn forfalskede produkter.
Poppy Sound
Poppy Sound var POP-Revyens plateselskap. Platene ble spilt inn og produsert i kommisjon, først hos Phonogram og senere hos Columbia (EMI).
Første utgivelse var «I Remember When I Loved Her» / «Frustration» med Oslogruppa The Beatmakers, som hadde vunnet musikkavisens talentkonkurranse. A-siden var en coverlåt som allerede var gjort kjent med The Zombies.
En ukes tid senere gikk The Pussycats i studio og spilte inn en spesialplate for POP-Revyens lesere. «Smile at Me» var, som de fleste av gruppas hits, komponert av gitaristen Trond Graff, mens B-siden var blank. Hastigheten var 33 1/3, som på LP-plater, og ikke 45 r.p.m., som på vanlige singelplater. Det ble reklamert med at det sammen med flexiplaten fulgte «et hefte i stort format med fargefotografier av gruppa». Enkelte ble kan hende skuffet over trykksaken. Den var på bare 4 sider, og fargebildene var ikke annet enn sort-hvitt trykk på orangefarget bunn.
I anledning gjenutgivelsen, som ekstraspor på The Pussycats' CD-en, Mrrr Mrrr Mrrr, ble sangen feilaktig omtalt som en «reklamesingle». Dette kan ikke være rett; for selv om singelen «Smile at Me» ble laget eksklusivt for plateklubben Poppy Records, og ble tilbudt POP-Revyens lesere for 5 kroner, hadde det ikke noe med reklame eller promotering å gjøre. Vanlig pris for singler i hard vinyl, med både A- og B-sider, var 8 kroner, så flexisingelen var et forholdsvis dyrt produkt.
I nr. 17-1967 annonserte Poppy Sound en LP med tittelen Pop ’67. Denne var gjort i samarbeid med Columbia (EMI). Hele 14 norske grupper fra «Den store talentjakten» 1966-1967 medvirket på denne LP-en. Pop '67 ble gjenutgitt på CD i 2005 i serien «Norsk Rocks Skattkammer Vol. 6» sammen med en rekke bonusspor.
Konstanzer Straße undergrunnsstasjon
Konstanzer Straße undergrunnsstasjon er en undergrunnsstasjon på Berlins undergrunnsbanenettverk. Konstanzer Straße er på linjen U7. Stasjonen befinner seg i Wilmersdorf i Charlottenburg-Wilmersdorf og ligger under krysset mellom Brandenburischen Straße og Konstanzer Straße.
Jessica Schultz
Jessica Schultz (født 2. januar 1985) er en amerikansk curlingspiller. Hun representerte landet sitt under Vinter-OL 2014 i Sotsji der hun ble nummer 10 med det amerikanske laget.
Pyrénées-Orientales
Pyrénées-Orientales er et departement i regionen Occitanie. Hovedbyen er Perpignan.
Det er tre arrondissementer, 31 kantoner og 226 kommuner i Pyrénéées-Orientales.
Telesforus
Telesforus (eller Telesphoros) (født ukjent dato, død ca. 136) var pave fra ca. 125 til ca. 136. Han var gresk, men det er ukjent hvor i den greske verden han kom fra.
Han ble pave under keiser Hadrian, og opplevde kristenforfølgelser under både Hadrian og hans etterfølger Antoninus Pius.
Ifølge St. Irenaeus var han den første pave etter St. Peter som led martyrdøden. Hans festdag feires 5. januar i vest, og 22. februar i øst. Karmelittene regner ham som en av sine skytshelgener, fordi han skal ha levd som eremitt på Karmelberget.
Lambro
Lambro (vestlombardisk: Lamber eller Lambar) er en elv i Lombardia i Italia og en av sideelvene til Po. På latin betyr navnet «klar», men i dag er den en av de mest forurensede elvene i Europa.